lflage/wiki-talks huggingface dataset:
Vita:IOS

message: Üdv barátaim.
Valakinek ezt a cikket ellenőriznie kéne, mert a szöveg helyenként úgy van megfogalmazva, mint ha a feltört iphone-ok lennének a sztárok, és mindenki törje fel a sajátját, mert úgy minden sokkal szebb.
Egyszóval tartalmi segítség kellene. :)  
Köszönöm.
thread_title:  éljen a hack?!
Vita:Dombóvári Reménykedő Fa

message: Minden szempontból katasztrofális helyesírású cím. Fölösleges a teljes nagybetűzés, azonkívül vélhetőleg nem a fa reménykedik búsan önmagában, hanem tán az emberek reménykedése van belévetve, mely esetben reménykedőfáról volna szó. Brrr. --Pagonyfoxhole 2012. április 17., 02:10 (CEST)

message: Ld. . --2001:738:0:401:62A4:4CFF:FE59:1858 (vita) 2016. június 15., 07:00 (CEST)
thread_title:  A kép problémás
Vita:Piccolo

message: Oldalt ott van angolul, németül, franciául, olaszul a piccolo  neve. Nem kéne névelőt is írni eléjük? Francia: le piccolo, német: das Piccolo? Merthogy ezekben a nyelvekben a főnévhez szorosan hozzátartozik a névelő is, és az önálló főneveket általában névelővel, vagy a nemüket valahogy feltüntetve szerepeltetik akár szótárakban, akár egyéb helyeken. Az olasz főnév előtt is állhatna határozatlan névelő, de az annyira nem szükséges, mert jelen esetben a végződés a nemre is utal. Vagy, másik megoldás: mindhárom nyelvben odatenni a szó mögé, hogy (nn) vagy (f), ill az olasznál (hn) vagy (m), ami a nemre utal a szótárakban. Nem nagyon szerencsés ezekben a nyelvekben a főneveket nemük feltüntetése nélkül szerepeltetni, de azért megvárom a zenész szakmabeliek válaszát. (Egyébként nem tudom, mi értelme van más nyelveken is odaírni a hangszer nevét, én egyébként örülök neki, mert szeretek idegen nyelvekkel foglalkozni.)
Odaírnám még azt is a némethez: das Piccolo / die Piccoloflöte (merthogy mind a két szót használják rá, meg lehet nézni a német wikin).
--Szipucsu vita 2012. április 18., 12:46 (CEST)
A hangszeres szócikkekben azért van a hangszernév legtöbbször angolul, franciául, németül és olaszul feltüntetve, mert a partitúrákban, lemezborítókon legtöbbször ezeken a nyelveken szerepel. Ókori, egzotikus, népi hangszereknél a használó etnikumok nyelvén is megpróbáljuk odaírni. A nem, a névelő szerintem nem fontos, nem akarunk mi idegen nyelvi szótár lenni, csak az irodalomban való további tájékozódást próbáljuk így segíteni. --Villanueva vita 2012. április 18., 15:29 (CEST)
A német Wiki alapján angolul és olaszul is több neve is van. Nem lenne érdemes ezeket is odaírni? en.: piccolo, octave flute; it.: flauto piccolo, ottavino
Az angol Wikin nem szerepel idegen nyelveken a neve. Nem írjuk oda? Vagy okkal nem írták ők oda? --Szipucsu vita 2012. április 18., 21:50 (CEST)
thread_title:  Piccolo idegen nyelveken
Vita:A kórházi klinikai gyógyszerészet története

message: Ezt érdemes lenne több szócikkre lebontnai, mert ez így borzalmasan hosszú. A Wikipédia szócikkeknek nem feladata egyben helyettesíteni egy egész könyvet. A fő szócikkben rövidebb szakaszokban tömören el lehet mesélni a dolgokat és bővebben kifejteni a meghatározott alcikkekben, pl. az ókori vagy középkori gyógyszerészet kaphat külön szócikket (pl. Gyógyszerészet az ókorban, Gyógyszerészet a középkorban, Modern kori gyógyszerészet, stb.) ide pedig csak egy összefoglalónak kellene kerülnie. Teemeah   big bang is ALIVE  2012. április 18., 15:54 (CEST)
thread_title: Javaslat
Vita:Évariste Galois

message: *A világhírű matematikus (és életre-halálra republikánus) szócikke ezzel kezdődik:
replies: text: * Évariste Galois (Bourg-la-Reine (Párizs mellett), 1811. október 26. - Párizs, 1832. május 30.) francia matematikus, a Galois-elmélet megalkotója.
*Ebből láthatóan Liszt Ferenccel azonos évben született, tavaly volt születésének kerek 200. évfordulója és májusban lesz halálának öttel osztható újabb jeles évfordulója. Illik időben betenni a helyére.
*Mielőtt megtennénk, biztonság okából megnézzük az első négy vezető társlapon.

text: *angol: Évariste Galois (French pronunciation: [evaʁist ɡalwa]) (25 October 1811 – 31 May 1832);

text: *német: Évariste Galois (* 25. Oktober 1811 in Bourg-la-Reine; † 31. Mai 1832 in Paris) war ein französischer Mathematiker;

text: *francia: Évariste Galois, né le 25 octobre 1811 à Bourg-la-Reine, mort le 31 mai 1832 à Paris, est un mathématicien français, qui a donné son nom à une branche des mathématiques, la théorie de Galois;

text: *holland: Évariste Galois (Bourg-la-Reine, 25 oktober 1811 – Parijs, 31 mei 1832) was een Frans wiskundige.
*Ezen vezető társlapokban Galois születésnapja 1811-ben október 25. és halálának napja 1832-ben május 31.
*Ebből következően:

text: *első lépésben javítjuk a szócikkben;

text: *második lépésben rendezzük kérdését a kronológiai adatbázisban;

text: *harmadik lépésben rendezzük kérdését a kalendáriumi adatbázisban;

text: *negyedik lépésben beillesztjük az idei - Kezdőlapra kikerülő - jubileumi évfordulók közé.

text: Üdv: – *feridiák vita 2012. április 18., 17:45 (CEST)
thread_title:  Évariste Galois jubileumi évfordulói
Vita:Goldberger Textilipari Gyűjtemény

message: Láttam, hogy az infobox korábbi fotóját újra cserélték, indoklás nélkül. Én most visszacserélem. Hasonló történt két nappal ezelőtt a Fürdőmúzeum szócikknél is, lásd annak vitalapját. Ott hiába cseréltem vissza, megint kicserélték; nyilván itt is hiába teszem. --Vadaro vita 2012. április 18., 20:06 (CEST)
thread_title:  Képcsere
Vita:Chroot

message: Vitatom. Ha egy szerverprogram fut chroot-ban, és a chroot-ban nincs végrehajtható program, akkor nem könnyen kerülhető meg. Ahhoz root jog kell. Ha még végrehajtási jog sincs rajta, akkor még nehezebben, és ha a grsecurity védi kernel szinten, akkor egyáltalán nem. Gyimhu vita 2015. december 29., 20:07 (CET)
thread_title:  Könnyen megkerülhető
Vita:Asztalos Albert

message: A WIKIPEDIA - bizonyos tagjaiból alakított csoport vizsgálata szerint a hivatkozott korábbi szócikk nem felelt meg a wikipedia enciklopedikus szakmai rendszerének. Mivel azonban az aban a  kollégák dokumentált személyi adatainak megtartását fontosnak ítélem, a létszám-jegyzék megőrzésére Asztalos Albert szócikkét tartom illetékesnek.(lásd a szócikk jegyzékében). Az egyes személyes adatok az egyedi szócikkekben találhatók.
Kit36a vita 2012. április 19., 14:50 (CEST)
replies: text: Az 1961-ben végzett építészekről szóló cikk törlését végrehajtó adminisztrátorként elmondom, hogy az évfolyamlista továbbra is megtalálható a  Vita:Aranydiplomás építészek (2011) lapon. Ugyanakkor egy ilyen listának nincs helye egy életrajzi cikkben. Ezért ezt a szakaszt eltávolítom. – Malatinszky vita 2012. május 1., 13:32 (CEST)
Elköltöztem Siófokra. Címem: 8600 Siófok, Koch Róbert u. 1 sz.
thread_title:  Bejegyzés a névjegyzékkel kapcsolatban
Vita:Adobe Systems

message: Valaki lefordítja mai magyarra?
InDesign Server: Kötegelet InDesign feladatok háttérben, szereren történő elvégzésére képes alkalmazs.
Köszönet! – Tudor987 vita 2019. január 26., 22:56 (CET)
replies: text: Talán sikerült megfejteni... – Tudor987 vita 2019. január 26., 23:00 (CET)

text: InDesign: kiadványszerkesztő szoftver. Kötegelt: sok feladat sorba rakva, amelyek automatikus, emberi közbeavatkozás nélküli feldolgozásra várnak. InDesign szerver: szerveren futó alkalmazás, amely a kötegelt feladatokat lefuttatja. Példa (létező): Axel-Springer TVR lapjai: a sorba bekerül minden műsor adata és az, hogy mekkora méretű megjelenés kell. A szerver legyártja ezeket.

text: Elnézést, hogy az eredeti nagyon szakmai lett. Fega vita 2021. január 21., 09:34 (CET)
thread_title:  Mit mond?
Vita:Zytglogge

message: Úgy tűnik, ez az angol cikk fordítása; ha így van, akkor ezt fel kellene tüntetni a a  sablonnal. --Hkoala  2015. július 21., 08:32 (CEST)
replies: text: Ha óhajtod, tüntesd fel. :) Üdv! Rob beszól… 2015. július 28., 22:13 (CEST)
thread_title:  Fordítás?
Vita:Jankó Pál

thread_title:  Szaklektorálás 

message: :1882-ben új zongoraszerkezetet talált fel, mely hat teraszszerűen egymás fölé helyezett és nem ugyanazon a hangon kezdődő billentyűsorból áll. Reformjának előnyei abban voltak, hogy a Jankó-féle klaviatúra hat terasz-szerűen egymás fölé épített, nem ugyanazon a hangon kezdődő billentyűsor,···
Azt hiszem ezen a megfogalmazáson még lehetne csiszolni egy keveset. És a terasz[-]szerűen is kétféleképp van írva. --2001:738:0:401:62A4:4CFF:FE59:1858 (vita) 2017. június 9., 19:38 (CEST)
thread_title:  Ismétlődő mondatok
Vita:Pińczów

thread_title:  Szaklektorálás 

message: A címe a városra utal, de a bevezetője Pińczów(i) járással kezd, aztán a várossal folytatódik, aztán megint járás. Még jó, hogy lektorált. Sepultura vita 2015. szeptember 13., 19:20 (CEST)
thread_title:  Járás vagy város?
Fájlvita:Pilinszky.jpg

message: Az egyértelmű, hogy a kép jogosult szerzői jogvédelemre. Az viszont sehol nem szerepel, hogy a szerzői jog tulajdonosa valóban közkinccsé nyilvánította volna. Tulajdonképpen sem itt, sem a forrás oldalán nincs feltüntetve, hogy ki az. Itt ugyan szerepel egy mondat, hogy a „A kincs legyen közkincs”, de ez nem ér fel egy jognyilatkozattal (ilyenje az oldalnak nincs is), valamint, mivel nem ők a szerzői jog tulajdonosai a képet nem is helyezhetik közkincs alá. Ezek függvényében a közkincs licenc vitatható. Hungarikusz FirkászIde írkássz! 2012. április 21., 12:59 (CEST)
thread_title:  Licenc vitatása
Vita:EPUB

message: Bővítem a táblázatokat – olvasórendszerek, szerkesztők, stb. Ha kész, itt majd jelzem. Üdv, --Pkunk vita 2012. július 28., 10:05 (CEST)
OK, táblázatok megvannak, tatarozás tábla leszedve. Egyelőre ennyi volt a szerkesztés. – Pkunk vita 2012. július 29., 02:35 (CEST)
replies: text: Kéne még egy 'Hardver' szakasz ... Hardver szakasz OK, 2012. július 29.
thread_title:  Tataroz 2012-07-27
Sablonvita:PálócziBesenyőkÚzokKunok

message: Ehhez az ISBN-hez a mokka.hu a következő kiadványt hozza:
Magyarrá lett keleti népek / szerk. Szombathy Viktor és László Gyula. Megjelenés: [Budapest] : Panoráma, cop. 1988.  Sorozat: 	Utazások a múltban és a jelenben 0133-7327.
Este megnézem otthon, mind a kettő megvan, lehet, hogy a copy-paste után nem írtam át a számot. Paulus Pontius Crassus vita 2012. április 23., 15:05 (CEST)
thread_title:  ISBN
Vita:Windows 8

message: Kiszedtem, mert
* nem aktuális információt tartalmaz (2013. augusztus)
* a hivatkozott Statcounter statisztika hitelessége kérdéses (pl. a Win7-re már a megjelenése előtti hónapra is 30 %-ot mutat (Statcounter 2011. január))
* MacOS vonatkozásában Europára, Amerikára még a Statcounter szerint sem igaz (a mai napig)
* nem meglepő információ, hogy a megjelenése után fél évvel nagyobb a részesedése, mint egy több generációval korábbi, 8 éves operációs rendszernek.
-- EniPort  eszmecsere 2013. november 28., 03:37 (CET)
thread_title:  Összehasonlítás kivétele a Fogadtatása részből
Vita:ExFAT

message: :Ez a cikk nem lexikoncikk, hanem egy tanácsadás hozzáértők számára. Számos mondata ráadásul homályos, hiszen mit jelent az, hogy "Az új exFAT bizonyos helyzetekben jobb választás, mint az NTFS?"  Miben? És ki állapította meg ezt? 
replies: text: Nem lexikoncikk, ugyanis egyáltalán nem törődik azzal, vajon az olvasó érti-e az egyes kifejezéseket. Nem lexikoncikk, ugyanis nem törődik azzal, hogy mikor, hogyan és ki fejlesztette ki. Nem törődik az egyes fogalmak egymáshoz való viszonyával sem.

text: Továbbá a FAT32 szócikkel meg kellene teremteni az összhangot.----Linkoman vita 2014. június 22., 20:41 (CEST)
thread_title:  Nem informatikai tanácsadásra, hanem lexikoncikkre lenne szükség
Vita:Verziókezelés

message: A cikk egyáltalán nem ír a kliens-szerver alapú rendszerekről, viszont leírja, hogy az elosztott rendszerek miben különböznek a szerveralapúaktól, és ezután az összes létező rendszert ebbe a fejezetbe sorolja be, mintha az SVN meg a CVS is elosztott rendszer lenne. Zavaros és teljesen félrevezető. Bináris ide Kelt: Wikipédia,  2015. március 21., 09:21 (CET)
thread_title:  Lektor
Vita:Tervezett biztonság

message: Látta ezt a szöveget magyarul beszélő ember?
replies: text: „Ebben a megközelítésben a váltakozó biztonsági taktikák és minták első gondolatra, többek között a legjobb kiválasztott és végrehajtott építészeti tervezés, később a fejlesztők ezeket használják vezérelvekként.”
Ennek megtaláltam az eredetijét, és át tudtam fogalmazni (a második mondat).
Aztán kicsivel lejjebb jön egy ilyen:

text: „A biztonsági építészeti tervezési döntések gyakran alapulnak a jól ismert biztonsági taktikák és minták meghatározott, újrafelhasználható technikákként a speciális minőségi vonatkozások elérésére.”
De a következő is eléggé félkész állapotú:

text: „A biztonsági taktikák/minták megoldásokat kínálnak végrehajtásra a szükséges hitelesítési, meghatalmazási, titoktartási, az adatok integritása, titoktartás, felelősségre vonhatóság, elérhetőség, biztonság és megtagadási követelmények, akkor is ha a rendszer támadás alatt van.”
Mindezt valaki vagy kifejezi érthető(bb)en, szabatosan, vagy töröljük inkább a szócikket. Ez így nesze semmi, fogd meg jól. Ádám ✉ 2023. augusztus 18., 21:26 (CEST)
thread_title:  Át kéne nézni és fogalmazni
Vita:IBM Informix

message: ::

message: ::Az infobox elavult. Az angol Wiki cikkében is látszik, hogy jelenleg az IBM cég kínálatáról van szó. Az, hogy korábban egy cég nevének vezérszava volt az Informix, nem indokolja, hogy ma is így kezeljük.--Linkoman vita 2013. május 18., 13:38 (CEST)
replies: text: A stílus sem mindig megfelelő (pl. "próbál pozicionálni").--
thread_title:  Lektorálandó
Vita:Férfi kézilabdatorna a 2012. évi nyári olimpiai játékokon

message: A cikk előzményei a Kézilabda a 2012. évi nyári olimpiai játékokon cikkben találhatóak. --Tomcsy  üzenet 2012. április 24., 03:00 (CEST)
thread_title:  Előzmények
Vita:Női kézilabdatorna a 2012. évi nyári olimpiai játékokon

message: A cikk előzményei a Kézilabda a 2012. évi nyári olimpiai játékokon cikkben találhatóak. --Tomcsy  üzenet 2012. április 24., 03:06 (CEST)
thread_title:  Előzmények
Vita:MOS Technology 6502

message: * status regiszter bitjei — megvan végre, Pkunk, 2012. május 28., 19:41 (CEST)
* utasítás-táblázat —> menjen külön szócikkbe
* 'quirks' szekció az angol cikkből
* felhasználás: ld. német cikk – a 'változatok' rész átírva a német lista szerint Pkunk, 2012. május 29., 20:3X (CEST)
* érdekességekhez: Byte magazin cikk
További ötletek és javaslatok.
thread_title:  Mi hiányzik még? 

thread_title:  Jó cikk-jelölés
Vita:CP/M

message: Gery Kildall talán megérdemel annyit, hogy helyesen írjuk le a nevét… --91.146.145.8 (vita) 2013. május 20., 11:33 (CEST)
Kívánságod teljesült (vagyis a vezetéknév ki lett javítva), bár hozzá kell tennem, hogy nem Geryként, hanem Garyként kell leírni a keresztnevét és az angol nyelvű szócikk Gary Kildall néven van megírva róla. Apród vita 2013. május 20., 11:51 (CEST)
thread_title:  Kildall
Vita:Inferno (operációs rendszer)

message: Dis miféle gép: stack-alapú / hagyományos , regiszter-alapú / emulátor-technikájú / egyéb?
Lényeg, hogy a mostani virtuálisgép-felhozatal mellett erről tudunk a legkevesebbet. Jöhetne több info.
– Pkunk vita 2012. április 27., 23:31 (CEST)
thread_title:  Típus
Vita:Nyílt szabvány

message: Ez a szócikk a nyílt forráskódú rendszerekről szól. Ezek bizonyos körű szabványos feltételeknek megfelelnek ugyan, de nem szabványok, mert sszabadon változtathatóak. Sajnos, az angol és a német wikipédia is zavaros ebben a tárgyban. Ha valaki nem érti meg a különbséghet, próbáljon meg megvásárolni egy ISO szabványt (súlyos svájci frankokért). MZ/X vita 2013. február 25., 21:20 (CET)
Most látom, hogy én magam is félreértettem. Helyesbítem önmagamat. Van strict standard és open standard. A fenti hozzászólásom az előbbire vonatkozik. Félreértésemet egy angol kifejezéssel illusztrálom. Open for public = szabad felhasználású. MZ/X vita 2013. február 26., 17:51 (CET)
thread_title:  Félreértés
Vita:Forth (programozási nyelv)

message: A sima Forth link nem egyértelmű: általában Forth programozási nyelv témájú cikkekre mutat, de sokszor a Forth folyó értelemben használják. Ami kéne:
# a Forth link mutasson egy egyértelműsítő lapra
# a programnyelv cikk címe legyen Forth (programozási nyelv) és a Forth linkeket így kéne kijavítani
# a folyó hivatkozása legyen Forth (folyó)
Help, megcsinálom, csak még nem csináltam ilyet.  
Üdv, Pkunkpošta 2013. június 23., 10:17‎
replies: text: Az ötlet jó, vágj bele! Kezdd a "Forth (egyértelműsítő lap)" létrehozásával. misibacsi*üzenet 2013. június 23., 16:35 (CEST)
replies: text: :Siker. Forth (egyértelműsítő lap), hivatkozások javítva. A folyót majd megírják a földrajzosok. Üdv, Pkunkpošta 2013. június 23., 19:39 (CEST)
thread_title:  Forth – programozási nyelv és földrajz
Vita:Intel 80186

message: Erről a cikkről van Wikidata bejegyzés: www.wikidata.org/wiki/Q725524
a bal oldalon mégsem jelenik meg ebből semmi. 
Mi ennek az oka és hogy kell javítani?
Pkunkpošta 2013. március 29., 19:01 (CET)
thread_title:  Miért nem működik a Wikidata bejegyzés?
Vita:Intel 8088

message: A szöveg nagyon nyögvenyelős, magyartalan, rossz egyeztetésekkel teli, mint egy nagyon kezdő fordítása. Át kéne írni. - Pkᑌᘗᖾᐁᐧᐦᑕᒪᑫᐃᐧᐣ 2024. április 30., 14:26 (CEST)
thread_title:  Magyar szöveg
Vita:AMD Accelerated Processing Unit

message: A szöveg 2009-es állapotot tükröz és jövő időt használ. A dolog valószínűleg már bekövetkezett. Pkᑌᘗᖾᐁᐧᐦᑕᒪᑫᐃᐧᐣ 2024. április 7., 10:57 (CEST)
thread_title:  Frissíteni kéne
Vita:Master Boot Record

message: A cikkben 4096 bájt méret van: "A háttértár formázásától függően, a megadott alapértelmezett foglalási egységnek (szektorméret) megfelelően, a MBR is 4096 bájt terjedelmű, viszont kis mérete ellenére kulcsfontosságú információkat tárol...", a "http://wiki.hup.hu/index.php/MBR" oldalon viszont a mérete 512 bájt. Minden valószínűség szerint ez utóbbi az igaz, mert a pl. a HDHacker 1.4 nevű program az MBR lementésekor egy 512 bájt nagyságú dat file-t hoz létre. A Wiki cikk nagyon részletesen leírja az 512 bájt funkcióját. Az eltérés abból eredhet, hogy - azt hiszem - csak a legújabb, több TB méretű HDD-knél igaz, hogy a szektorméret 4096 bájt. Ettől még az MBR nem biztos, hogy 4096 bájt. Aki nálam jobban ért hozzá, azt megkérném, javítsa, pontosítsa a cikket. Nekem pl. több órám ment rá arra, hogy nem értettem, miért 512 bájt méretű a mentés és nem 4096 bájt. Köszönet előre is! :)  Torma István vita 2013. december 4., 18:11 (CET)
replies: text: Igen, az MBR mérete 512 bájt. Gyimhu vita 2018. július 27., 18:24 (CEST)
thread_title:  MBR mérete 

message: A szócikk elfelejti megemlíteni, hogy MBR csak az IBM PC típusú számítógépeken van, és azokon is csak BIOS módban. Az  teljesen másképp bootol PC-ken is. Gyimhu vita 2018. július 27., 18:24 (CEST)
thread_title:  BIOS
Vita:Schuster János

message: Talán érdemes lenne megjegyezni, hogy az alábbi forrásokban halálozási éve tévesen(?): 1839
http://www.lam.hu/folyoiratok/lam/0503/20.htm
http://mek.oszk.hu/00300/00355/html/ABC13280/13651.htm
http://www.galeria.sote.hu/page.php?id=20
thread_title:  Megjegyzés
Vita:MIPS-architektúra

message: Irodalom:  Veljko Milutinovic: Surviving the Design of a 200 MHz RISC Microprocessor /  ‎ IEEE (November 1, 1996)
Fülszöveg: Bemutatja egy 32 bites RISC-mikroprocesszor tervezési folyamatának minden fázisát, amelyet a DARPA első olyan erőfeszítése keretében fejlesztettek ki, amelynek célja egy 200 MHz-es processzor létrehozása volt egy VLSI-chipen. Foglalkozik a végső architektúra és terv létrehozásához szükséges elméleti és technikai részletekkel, hangsúlyt fektetve a projekt kutatási és fejlesztési módszertanára.
Benne: külön fejezet foglalkozik a SU MIPS processzorral, annak szerepével a DARPA processzorának kialakítására, és a különböző egyéb MIPS származékok és RISC processzorok felépítésére gyakorolt hatásaival.
thread_title:  SU MIPS
Vita:A közlekedés története

message: Ezt az anekdotázó, csapongó tankönyvi stílust jó lenne megnyirbálni, rendszeresebbé és enciklopédikusabbá tenni, kezdve rögtön a cikk elején. misibacsi*üzenet 2012. április 27., 07:18 (CEST)
thread_title:  Lektor sablon
Fájlvita:Sz.P.-A kivancsi.jpg

message: Ez egy szerzői jogvédelem alá eső könyvborító, amely engedélyköteles. A szerzője nem ismeretlen. Az Szalay Petra és/vagy a Szalay Kiadó. (Egyébként meg, ha ismeretlen lenne a szerzői jog tulajdonosa, akkor honnan lehetne tudni, hogy azt közkinccsé nyilvánította? Hungarikusz FirkászIde írkássz! 2012. április 27., 07:44 (CEST)
thread_title:  Licenc vitatása
Vita:A kölyök (regény)

message: A regénybeli dátumokat az írók engedélyével megváltoztatták a 12 kötetes összegyűjtött művek kiadása során, a mi időszámításunk szerinti 2000 környékén. Azóta a megváltoztatott dátumok számítanak ”kanonikusnak“. 
Az eltérés jól megfigyelhető a két magyar kiadásban: a Kozmosz könyvek, első kiadásban még a régi, míg a 2017-es Metropolis-féle kiadásban már az új dátumok szerepelnek. A szócikk is ezekre, a "javított" dátumokra  hivatkozik, de ez abból ered, hogy az angol szócikk fordítása volt az alap.
--Pkᑌᘗᖾᐁᐧᐦᑕᒪᑫᐃᐧᐣ 2022. július 21., 14:43 (CEST)
replies: text: Az alap – ha jól emlékszem – az volt (2012-ben), amikor elkezdtem a szócikket, hogy többször is elolvastam a könyvet. – Jávori István Itt a vita 2022. július 24., 13:04 (CEST)
replies: text: :Elnézést, az előző megjegyzés nagyon felületes volt, áthúztam. Első blikkre úgy tűnt. De hogy került bele a "Shura", meg az "Alexander"? Az első kiadásban ezek "Sura" és "Alekszandr (Pavlovics Szemjonov)" alakban vannak, lévén orosz nevek. – Pkᑌᘗᖾᐁᐧᐦᑕᒪᑫᐃᐧᐣ 2022. július 24., 15:19 (CEST)
replies: text: :: Mindenesetre valóban gyanús. A bolygó nevét is tévesen írtam (Panta helyett Pandora). Köszönöm, hogy kijavítottad. – Jávori István Itt a vita 2022. július 24., 16:07 (CEST)
replies: text: ::: Nincs mit. Lesz itt még szerkesztés. – Pkᑌᘗᖾᐁᐧᐦᑕᒪᑫᐃᐧᐣ 2022. július 25., 18:37 (CEST)
thread_title:  Dátumok a regényben
Fájlvita:Tzumo profile.png

message: Egyértelműen jogosult szerzői jogvédelemre, azonban arra nincs semmi alátámasztás, hogy a szerzője közkincsnek minősítette volna. Nincs is feltüntetve a szerzője. Ezért a képre tett licenc vitatható. Hungarikusz FirkászIde írkássz! 2012. április 28., 14:54 (CEST)
thread_title:  Licenc vitatása
Fájlvita:Bornemisza Attila arcképe.jpg

message: Már a kép címe is hibás, ugyanis ez nem igazolványkép, hanem egy festmény. Mint festmény, szerzői jogvédelem alá esik, aminek használatához a szerzői jog tulajdonosa adhat engedélyt. Az engedély sorhoz oda van írva Bornemissza Attila neve, de a festményen jól olvashatóan a Simon M. Veronika név olvasható. Továbbá a forráshoz a saját dokumentáció szót írták, amelyből semmi érdemleges nem derül ki. Az egymásnak ellentmondó információk és a festmény ténye miatt a képre tett licenc erősen vitatható. Hungarikusz FirkászIde írkássz! 2012. április 28., 15:44 (CEST)
A festményt Simon M. Veronika székesfehérvári festőművész festette születésnapomra. A kép saját tulajdonomat képezi! A szobám falán lóg. Okirattal kaptam, hogy tuljdonjog az enyém! Igy nyugodtan irhattam, hogy saját dokumentáció! Kérem a kép feltöltését!
Tisztelettel:
Bornemisza Attila
Kedves Attila!
Akkor ennek az okiratnak a beszkennelt másolatát, valamint a Wikipédia:Engedélykérés oldalon található szabványszövegű engedélyt -kitöltve- el kell juttatni a Wikipédia:Önkéntes ügyfélszolgálat oldalon található e-mail címre. Amint ez megtörténik a kép visszaállítása és hitelesítve lesz. Hungarikusz FirkászIde írkássz! 2012. június 30., 19:20 (CEST)
thread_title:  Licenc vitatása
Wikipédia-vita:Olimpiaműhely/Magyarország versenyzőinek programja a 2012. évi nyári olimpiai játékokon

message: Nem lenne áttekinthetőbb a program, ha sportágankénti csoportosítás nélkül helyeznénk időrendbe a napi eseményeket?
Vektor4 vita 2012. április 28., 18:39 (CEST)
thread_title:  Időrend 

message: Bocs, de mi értelme minden szakaszcímben belinkelni a 2012-t (ami állandó), a július 30-át és a nap nevét? Azt várjuk, hogy innen kattintanak rá a kedd szóra, hogy megtudják, mi az? Én levenném, fölösleges. Bináris ide Kelt: Wikipédia,  2012. július 30., 20:01 (CEST)
thread_title:  Linkek a címekben